In-house foto, video ja animatsioonide tootmine
#000000
Vaikus ja võimalus keskenduda muutub üha suuremaks luksuseks. Kohti, mis seda võimaldaksid, pole just liiga palju. Üks sellistest on Lexuse hübriidauto salong, teine aga raamatukogu. Seepärast otsustaski Lexus teha kingituse Eesti, Läti ja Leedu kooliraamatukogudele – iga hübriidi proovisõiduga üks maailma avardav raamatukomplekt kooliraamatukogudele.
Iga proovisõitja sai ise valida kooli, kellele ta soovib kingituse teha. Nimelised pakid anti kooliraamatukogudele üle koos andekate noorte teadlastega.
Kes teab, võib-olla saab just ühest taolisest komplektist inspiratsiooni mõni tulevane Nobeli preemia laureaat.
#000001
Projekti Raamatu jõud case study
#000002
Lexus tahtis teada, kas on võimalik saada inimesi proovisõidule ilma meeletuid allahindlusi pakkumata. Mis siis, kui proovisõit teeks hoopis heateo? Iga Lexuse hübriidiga tehtud proovisõit kinkis Eesti, Läti ja Leedu koolidele inspireeriva raamatukomplekti. Kampaania oli üle ootuste edukas nii brändi kuvandile kui ka automüügile, mis püstitas viimase 10 aasta rekordi.
#000003
Kuidas saada inimesi proovisõidule Lexuse hübriidautodega, ilma et reklaamida ainult aina suurenevaid allahindlusprotsente nagu konkureerivad „luksusautobrändid”? Kuidas müüa autosid ilma brändi kuvandit devalveerimata?
#000004
Vaikus on Lexuse hübriidautode üks põhilisi eeliseid. Kuna vaikust on meie ümber iga päevaga järjest vähem, siis tahtsime toetada neid kohti, mis hoiavad vaikust au sees. Näiteks kooliraamatukogud.
#000006
Eesti, Läti ja Leedu kooliraamatukogud on alarahastatud. Seepärast kinkiski iga proovisõit Lexuse hübriidiga Baltikumi kooliraamatukogudele populaarteaduslike raamatute komplekti. Et inspireerida tulevast põlvkonda.
#000007
Lisaks olid Lexuse hübriididele ka mõistlikud pakkumised laiendatud garantii ja tasuta hoolduste kujul.
#000009
Sotsiaalmeedias kaasasime igal maal tuntud hübriidiomanikke, kes jagasid oma inspireerivaid lugemissoovitusi. See omakorda aktiveeris meie jälgijaskonna liikmeid, kes hakkasid postitama oma lemmikraamatuid.
#000010
Mida aga keegi ei oodanud, oli uute autode tellimuste arv. Eelmise aastaga võrreldes kasvas see 90%, tehes parima tulemuse pärast automüügi kuldaega, 2007. aastat.
#000013
Lexus tõestas, et on võimalik müüa autosid ilma brändi devalveerimata.
#000014